BSNL Mobile tower problem in sukrala and kishanpura
सुकराला, किशनपुर में मोबाइल टावर न होने से लोग परेशान
Publish Date:Mon, 25 Jun 2018 08:16 PM (IST)
संवाद सहयोगी, बिलावर : भारतीय संचार निगम लिमिटेड की सुकराला देवी, किशनपुर, टिल्ला में मोबाइल सेवा न...
संवाद सहयोगी, बिलावर : भारतीय संचार निगम लिमिटेड की सुकराला देवी, किशनपुर, टिल्ला में मोबाइल सेवा न होने से लोगों को परेशान होना पड़ रहा है। इससे लोगों में निगम की कार्यप्रणाली को लेकर रोष बढ़ रहा है। स्थानीय सुनील खजूरिया, नरेंद्र कुमार शर्मा, शम्शदीन, राजेंद्र कुमार आदि मोबाइल उपभोक्ताओं ने बताया कि सुकराला और किशनपुर में बीएसएनएल का नेटवर्क न होने के कारण लोगों का काफी परेशान होना पड़ता है। अमन शर्मा का कहना है कि प्रसिद्ध देवीय स्थान होने के बाद भी विभाग की ओर से कोई व्यवस्था नहीं की गई है। यहा पर आने वाले श्रद्धालुओं को काफी सुविधा होती है। यहा अन्य कंपनियों के नेटवर्क हैं। लेकिन सरकारी कंपनी का हाल बेहाल है। उन्हें बीएसएनएल की सेवा का लाभ लेने के लिए अन्य क्षेत्रों में जाना पड़ता है। मोबाइल सुविधा देने की बजाय दुविधा का प्राय बन गए हैं। लोगों ने बीएसएनएल प्रबंधन से सुकराला और किशनपुर में मोबाइल टावर लगाने की माग की ताकि मोबाइल सेवा को ओर अधिक बेहतर बना उपभोक्ताओं को राहत मिल सके। इस बारे में बीएसएनएल सब डिवीजन इंजीनियर टेलीकॉम बिलावर उपजिला रविकांत गुप्ता का कहना है कि लोगों की माग से वह उच्चाधिकारियों को अवगत करवाएं।